**Gulács Község Önkormányzata**

**Képviselő-testületének**

**3/2015. (III.1.) önkormányzati rendelete**

**a szociális rászorultságtól függő pénzbeli és természetbeni települési támogatásokról**

(egységes szerkezetben )

Gulács Község Önkormányzat Képviselő-testülete a szociális igazgatásról és szociális ellátásokról szóló 1993. III. törvény 132. § (4) bekezdés g) pontjában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi XLXXXIX. törvény 23. § (5) bekezdés 11. pontjában meghatározott feladatkörében eljárva a következőket rendeli el:

**I. Fejezet**

**Általános rendelkezések**

**1. A rendelet hatálya**

**1. §** (1) A rendelet személyi hatálya kiterjed Gulács (a továbbiakban: község ) közigazgatási területén érvényes lakó- illetve tartózkodási hellyel rendelkező és életvitelszerűen lakó, az Szt. 3. § (1) bekezdés a) – d) pontjaiban és az Szt. 3. § (3) bekezdésében megjelölt személyekre.

(2)A rendelet hatálya – a szociális igazgatásról és szociális ellátásokról szóló 1993. évi III. törvény (a továbbiakban: Szt.) 7. § (1) bekezdésében megjelölt ellátások vonatkozásában az Európai Szociális Kartát megerősítő országoknak a harmadik országbeli állampolgárok beutazásáról és tartózkodásáról szóló 2007. évi II. törvény rendelkezései szerint jogszerűen Magyarországon tartózkodó állampolgáraira is kiterjed.

**2. §** A rendelet tárgyi hatálya az Szt., a gyermekek védelméről és a gyámügyi igazgatásról szóló 1997. évi XXXI. törvény, a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Korm. rendelet (a továbbiakban Korm.r.) által nem szabályozott kérdésekre terjed ki.

**2. Értelmező rendelkezések**

**3. § E rendelet alkalmazásában:**

1. Egy főre jutó jövedelem: az Szt. 4.§. (1) bekezdés a) és b) pontjára tekintettel a c) és f) pont figyelembe vételével számított összeg.

2. Elismert lakásnagyság: ha háztartásban legalább 2 személy lakik 55 m2, ha 3 személy lakik 60 m2, ha 4 személy lakik 65 m2, minden további személy után további 5-5 m2.

3. Környezettanulmány: a kérelmező saját otthonában történő felkeresése információ gyűjtés céljából életkörülményei, jövedelmi, illetve vagyoni viszonyaival kapcsolatban.

4. Munkanélküli: az az aktív korú személy, aki az állami foglalkoztatási szervnél álláskeresőként nyilvántartott, és az állami foglalkoztatási szervvel folyamatosan együttműködik.

5.[[1]](#footnote-2) Pénzbeli ellátások: igazolással alátámasztott okból nyújtott támogatás, temetési támogatás, gyógyszertámogatás., Bursa Hungarica Felsőoktatási Önkormányzati Ösztöndij támogatás

6. [[2]](#footnote-3)Természetbeni ellátások: köztemetés ,tüzelőanyag támogatás, karácsonyi egyszeri támogatás , mezőgazdasági termények biztositása, feldolgozott állapotban is.[[3]](#footnote-4)

**3. Az ellátások megállapításának általános szabályai**

**4. §** A pénzbeli és természetbeni szociális ellátásként nyújtott települési támogatás megállapításakor – ha az Szt. vagy e rendelet másként nem rendelkezik – az egy háztartásban élő személyek szociális helyzetét egységben kell vizsgálni. A támogatásokat úgy kell megállapítani, hogy elősegítsék a kérelmező létfenntartási és lakhatási lehetőségeit.

**5. §** Nem állapítható meg támogatás, ha a kérelmező, vagy a jogosultság szempontjából beszámítandó bármely családtagja az igénylés benyújtásának időpontjáig nem vette igénybe, vagy az igénybevételi eljárást nem indította el azokra a társadalombiztosítási, vagy rendszeres pénzellátásokra, melyekre szerzett, vagy származtatott joga fennáll.

**6. §** (1) Az ellátásra irányuló kérelmet – ha e rendelet másként nem rendelkezik – a Tarpai Közös Önkormányzati Hivatal Gulácsi Kirendeltségén (a továbbiakban: Hivatal) az e célra rendszeresített formanyomtatványon kell benyújtani.

(2) A kérelemben fel kell tüntetni a (3) bekezdésben meghatározottakon túlmenően - amennyiben az adott támogatási forma előírja – a kérelmező háztartásában, vagy családjában élő személyek lakcímen tartózkodási jogcímét, a rokonsági fokot, a támogatás elbírálásához szükséges további adatot, igazolást, valamint a támogatás igénylésének indoklását.

(3) A kérelemhez mellékelni kell:

*a)* a kérelmező, valamint a vele egy családban vagy háztartásban lakó személyek vonatkozásában az érvényes személyi azonosító igazolvány vagy személyazonosságot igazoló más érvényes hatósági igazolvány másolatát,

*b)* a személyi azonosítót és lakcímet igazoló hatósági igazolvány másolatát,

c) a társadalombiztosítási azonosító jelet igazoló hatósági igazolvány másolatát, adókártya másolatát,

*d)* a kérelem benyújtását megelőző hónap jövedelméről igazolást, tárgyévi nyugellátásról szóló éves értesítőt, valamint az utolsó havi nyugellátásról szóló postai szelvényt vagy folyószámla kivonatot,

e*)*  társadalombiztosítási ellátás esetében a havi járandóságró1 szó1ó igazolást,

*f)* munkanélküli esetén a Szabolcs-Szatmár-Bereg Megyei Járási Kormányhivatala Munkaügyi Központ kirendeltsége által kiadott igazolást arró1, hogy a kérelem benyújtásakor a kérelmező regisztrált álláskereső,

*g)* a szülői felügyeleti jog egyik szülő általi gyakorlása esetén az erre vonatkozó okiratot,

*h)* 18. életévét betöltött gyermek esetén a tanulói jogviszony nappali tagozaton való fennállását igazoló iskolalátogatási igazolást,

*i)* annak igazolását, hogy valamely jövedelem, támogatás megállapítása folyamatban van,

*j)* a gyermek elhelyezése vagy ideiglenes hatályú elhelyezése és a gyámrendelés tárgyában hozott bírósági vagy gyámhivatali határozatot,

*l)* a gyermektartásdíj – amennyiben az rendelkezésre áll – megállapításáról szóló jogerős b.bírósági ítélet eredeti, vagy az eredetivel megegyező hiteles másolatát, valamint

*k)* a támogatás megállapításához előírt egyéb igazolást.

(4) A kérelem benyújtásakor a kérelmező – amennyiben az adott támogatás elbírálásához szükséges – köteles maga és a vele egy háztartásban vagy családban élő személyek vagyoni – jövedelmi viszonyairól igazolást becsatolni, vagy ha ez aránytalan nehézségekbe ütközne és időigényes, akkor ezekről büntetőjogi felelőssége tudatában nyilatkozatot tenni.

(5) Az Szt. 4. § (1) bekezdés b) pontjában meghatározott vagyont, vagyoni helyzetet a Korm. r. 1. számú mellékletében foglaltak szerint kell igazolni.

(6) Munkanélküli, vagy havi rendszeres jövedelemmel nem rendelkező kérelmező részére támogatás csak abban az esetben állapítható meg, ha a 3. § 4. pontjában meghatározott feltételeknek megfelel és az erről szóló igazolást benyújtotta, vagy ha a kérelmező igazolással alátámasztott ok miatt – így különösen: jelentős mértékű össz-szervezeti egészségkárosodás, egyéb súlyos betegség, vagy jogszabályi rendelkezés erejénél fogva – nem tud megfelelni a 3. § 4. pontjában meghatározott követelménynek.

(7)[[4]](#footnote-5) Jövedelemtől független rendkívüli települési támogatás méltányosságból évente egyszer maximum 40.000.- Ft összegben adható.

**7. §** (1) A települési támogatás iránti kérelemhez csatolni kell az egyes támogatási formákhoz külön is előírt igazolásokat.

(2) Vállalkozó kérelmező esetén az Szt. 10. § rendelkezéseit kell alkalmazni azzal, hogy jövedelmének igazolásához az adóbevallással már lezárt időszak tekintetében az illetékes adóhatóság igazolása szükséges.

(3) Valamennyi települési támogatásra irányuló kérelem elbírálásának feltétele a Családsegítő közreműködésével elkészített, egy évnél nem régebbi környezettanulmány megléte.

(4) A (3) bekezdésben megjelölt környezettanulmánynak tartalmaznia kell, hogy a kérelmező és a vele egy családban vagy háztartásban élő személy a kérelemben megjelölt és hatósági igazolvánnyal alátámasztott lakó-, tartózkodási helyén életvitelszerűen tartózkodik. Tartalmaznia kell továbbá a kérelem elbírálásához szükséges jövedelmi, vagyoni viszonyokat.

(5) Amennyiben a jövedelemre vonatkozó nyilatkozatban foglaltak a Hivatal tudomása, vagy környezettanulmány alapján vitathatók, alkalmazni kell a vélelmezett jövedelem számítására vonatkozó szabályokat.

(6) E rendeletben meghatározott feltételekkel nyújtható - szociális rászorultságtól függő - támogatások megállapításánál a család vagy a háztartás Szt. 4. § (1) bekezdés – az a) - b) pontjaira tekintettel – c) és f) pontjai szerinti jövedelmét és vagyonát kell figyelembe venni.

(7) Az e rendelet hatálya alá tartozó támogatások megállapításával kapcsolatos eljárási cselekmények elektronikus ügyintézés keretében nem gyakorolhatók.

**8. §** Jogosulatlanul és rosszhiszeműen igénybe vett ellátás megtérítésére, e körben méltányosság gyakorlására az Szt. 17. §-ának rendelkezései az irányadók, de a visszafizetés nem mentesít az egyéb, így különösen a büntető, vagy szabálysértési felelősség alól.

**9. §[[5]](#footnote-6)** A  rendeletbe foglalt támogatásokról a Képviselő-testület dönt a természetbeni települési támogatások kivételével, melyben a Polgármester jogosult dönteni.”

**II. Fejezet**

**Települési támogatások**

**4. A települési támogatások nyújtásának formái**

**10. §** (1) A képviselő-testület az Szt. 45. § (1) és (2) bekezdésének rendelkezései alapján a következő települési támogatásokat nyújthatja:

a) a lakhatáshoz kapcsolódó rendszeres kiadások viseléséhez,

c) a gyógyszerkiadások viseléséhez,

(2) A képviselő-testület az Szt. 45. § (3) és (4) bekezdései alapján rendkívüli települési támogatást nyújt:

a) betegséghez,

b) halálesethez,

c) elemi kár elhárításához,

**5. Lakhatási támogatás**

**11. §** (1) A képviselő-testület települési támogatásként lakhatási kiadásokhoz kapcsolódó támogatást nyújthat a szociálisan rászoruló háztartások részére a háztartás tagjai által lakott lakás, vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez való hozzájárulásként.

(2) A lakhatási támogatás a villanyáram-, a víz- és a gázfogyasztás, , szippantás és a szemétszállítás, lakbér (a továbbiakban együtt: rezsiköltség) díjához.

(3) A lakhatási támogatás olyan, a lakásfenntartással összefüggő rendszeres kiadásokhoz nyújtható, amelyek megfizetésének elmaradása a kérelmező lakhatását a legnagyobb mértékben veszélyezteti.

(4)  Lakhatási támogatásra jogosult az a személy, akinek a háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 250%-át, és a háztartás tagjai egyikének sincs vagyona. Az egy fogyasztási egységre jutó havi jövedelem megegyezik a háztartás összjövedelmének és a fogyasztási egységek összegének hányadosával.

(5) A lakhatási támogatás tekintetében fogyasztási egység a háztartás tagjainak a háztartáson belüli fogyasztási szerkezetet kifejező arányszáma, ahol

*a)* a háztartás első nagykorú tagjának arányszáma 1,0,

*b)* a háztartás második nagykorú tagjának arányszáma 0,9,

*c)* a háztartás minden további nagykorú tagjának arányszáma 0,8,

*d)* a háztartás első és második kiskorú tagjának arányszáma személyenként 0,8,

*e)* a háztartás minden további kiskorú tagjának arányszáma tagonként 0,7.

(5) Az (1) bekezdésben foglalt lakhatási támogatás iránt benyújtott kérelemhez a 6. § (3) bekezdésében meghatározottakon túlmenően mellékelni kell a háztartás rezsiköltségét igazoló, a kérelem benyújtását megelőző, egy hónapnál nem régebbi számlákat, bizonylatokat, valamint a lakás használatának jogcímét alátámasztó iratot, így különösen tulajdoni lapot.

(6) Az (1) bekezdésben meghatározott lakhatási támogatás legfeljebb a kérelem benyújtását követő hónaptól kezdődően, egy évre állapítható meg.

(7) Lakhatási támogatás egy hónapra jutó összege

*a)* [[6]](#footnote-7) a lakhatási támogatás  elismert havi költségének és a támogatás mértékének (a továbbiakban: TM) szorzata, ha a jogosult háztartásában az egy fogyasztási egységre jutó havi jövedelem a 4) pont szerinti mértéket nem haladja meg, összeg havonta  3.000-, Ft/hó.

(9) A Képviselő-testület a települési támogatásra való jogosultság egyéb feltételeként az

ellátás jogosultja számára a lakókörnyezete rendezettségének biztosítására vonatkozóan

az alábbi feltételeket határozza meg:

a) tiszta legyen

aa) a lakás vagy a ház,

ab) az aa) pontban meghatározott épület udvara, kertje,

ac) az aa) pontban meghatározott épület kerítéssel kívül határos területe, a járda,

b) az ingatlan állag megőrzése biztosítva legyen,

c) az ingatlan olyan állagú legyen, amely biztosítja a rendeltetésszerű használhatóságot,

d) az ingatlan vonatkozásában biztosítva legyen a higiénikus állapot

(10) A (9) bekezdésben felsoroltak nem teljesülése esetén a Jegyző - az elvégzendő

tevékenységek konkrét megjelölésével –Képviselő-testületet értesíti.

**12. §** (1) A 11. § (1) bekezdésben meghatározott lakhatási támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától. Külön lakásnak kell tekinteni a jogerős bírói határozattal megosztott lakás lakrészeit.

(2) A lakhatási támogatás iránti kérelem elutasítása, vagy a megállapított támogatás megszüntetése esetén ugyanazon lakásra vonatkozóan a döntés jogerőre emelkedésétől számított 3 hónapon belül a háztartás egy tagja sem nyújthat be ilyen irányú kérelmet.

(3) A lakhatási támogatást, és annak folyósítását meg kell szüntetni:

a) ha a kérelmező lakcíme a támogatás folyósítása alatt megváltozik, vagy a kérelmező elhalálozott, vagy

b) ha a kérelmező, valamint a háztartásában élő személyek jövedelmi, vagy vagyoni viszonyaiban – e támogatásra irányadó, jövedelemhatárt érintő - változás következik be,

a változás hónapját követő hónaptól.

(4) Kérelmező a jogosultság feltételeit érintő lényeges tények, körülmények megváltozásáról 15 napon belül köteles értesíteni a Hivatalt.

**6. Gyógyszertámogatás**

**13. §** (1) A gyógyszertámogatás a szociálisan rászorult személy részére az egészségi állapota megőrzéséhez és helyreállításához kapcsolódó kiadásainak csökkentése érdekében biztosított hozzájárulás.

(2) Gyógyszertámogatás állapítható meg – házipénztár kifizetésével – gyógyszerkiadásokhoz kapcsolódó költségekhez való hozzájárulás céljából, ha a kérelmező családjában az egy főre jutó nettó havi jövedelem nem haladja meg a nyugdíjminimum 150 %át – egyedülálló esetén a 200 %-át – feltéve, ha részére a feltétlen szükséges havi rendszeres gyógyító ellátás költségének összege meghaladja a nyugdíjminimum 20 %-át.

 (3) A gyógyszertámogatásra való jogosultság megállapítása iránti kérelemhez csatolni kell - a 6. § (3) bekezdésében foglaltakon túlmenően – a havi rendszeres gyógyító ellátás költségéről - kizárólag a kérelmező személyes szükségletének kielégítéséhez szükséges gyógyító ellátásról – szóló igazolást.

(4) A gyógyszertámogatás havi összege 5000.-Ft, melyet a támogatás teljes időtartamára – 6 hónapra - előre, a támogatás megállapításáról szóló határozatot követő minden hónapban kell folyósitani.

(5) Meg kell szüntetni a gyógyszertámogatásra való jogosultságot, ha

a) a jogosult az Szt. 50. § (1), vagy (2) bekezdésében foglalt közgyógyellátásra szerez jogosultságot,

b) ha a jogosult kerületi lakcíme a folyósítás időtartama alatt megszűnik, vagy

c) a jogosult elhalálozott.

1. **Fejezet**

**Rendkívüli települési támogatások**

**7. Igazolással alátámasztott rendkívüli okból nyújtott rendkívüli települési támogatás**

**14. §** (1) Rendkívüli települési támogatás állapítható meg – házi pénztár formájában – igazolással alátámasztott, nem várt többletkiadás keletkezése, vagy rendkívüli élethelyzet kialakulása esetén, így különösen betegséghez, elemi kár, vis maior elhárításához, vagy káresemény bekövetkezéséhez kapcsolódó kiadásokhoz való hozzájárulás céljából.

(2) A rendkívüli élethelyzetet alátámasztó, a nem várt többletkiadásokat igazoló tények, körülmények, a még teljesítésre váró kiadásokkal is igazolhatóak.

(3) A támogatás abban az esetben állapítható meg, ha a kérelmező háztartásában az egy főre jutó havi nettó jövedelem nem haladja meg a nyugdíjminimum 150 %-át

(4) Elemi kár, vis maior bekövetkezése esetén az (1) bekezdésben meghatározott támogatás akkor nyújtható, ha a kérelmező hitelt érdemlően igazolja, hogy a kár megtérítésére harmadik személy nem kötelezhető, vagy kötelezhető ugyan, de a kártérítés várható mértéke jóval alacsonyabb a bekövetkezett kár összegénél, és a kár viselése a kérelmező, illetve családja életét, vagy létfenntartását veszélyezteti.

**15. §[[7]](#footnote-8)** [[8]](#footnote-9)A 14 §-ban meghatározott célból adható rendkívüli települési támogatás – valamennyi célt figyelembe véve – egy naptári évben egy alkalommal állapítható meg,  mely  nem haladhatja meg családonként az 5.000.-Ft-ot. „

**8. Temetési támogatás**

**16. §** (1) Rendkívüli települési támogatás állapítható meg

a) az eltemettetésre köteles személynek, vagy

b) az elhunyt személy eltemettetéséről erre vonatkozó kötelezettség nélkül gondoskodó személynek – postai úton történő folyósítással – halálesethez, illetve temetéshez kapcsolódó költségekhez való hozzájárulás céljából, ha a kérelmező családjában az egy főre jutó nettó havi jövedelem összege nem haladja meg a nyugdíjminimum 330 %-át. A halálesettel, illetve temetéssel járó költségekhez való hozzájárulás céljából megállapított támogatás összege a helyben szokásos legolcsóbb temetés költségének 20 %-a.

(2) A kérelemhez csatolni kell a 6. § (3) bekezdésében meghatározottakon túlmenően az elhunyt halotti anyakönyvi kivonatát, és 60 napnál nem régebben kiállított temetési számlát.

(3) Az (1) bekezdésben meghatározott támogatás iránti kérelmet a temetési számla keltétől számított 60 napon belül kell benyújtani, mely jogvesztő határidő. A kérelem kedvező elbírálása esetén, a támogatás megállapításának tényét és összegét a temetési számlán rögzíteni kell.

(4) Amennyiben a kérelmező az utólagos elszámolási kötelezettségének határidőben nem tesz eleget, úgy az Szt. 17. § (1) és (2) bekezdésben foglaltak szerint kell eljárni.

(5) A támogatás a határozat meghozatalát követően azonnal kifizethető.

 *(6) [[9]](#footnote-10)*A temetési támogatás elbírálása a polgármester részére átruházott hatáskörben történik.

**8/A [[10]](#footnote-11) Bursa Hungarica Felsőoktatási Önkormányzati Ösztöndíj**

16/A.§  **(1**) Képviselő-testület  Bursa Hungarica Felsőoktatási Önkormányzati Ösztöndíjpályázat keretében, az önkormányzat költségvetésének terhére ösztöndíj támogatásban részesíti az önkormányzat területén állandó bejelentett lakóhellyel rendelkező, hátrányos szociális helyzetű felsőoktatási intézményben tanuló hallgatókat, akik a pályázati kiírásban és e rendeletben foglalt feltételeknek megfelelnek.

(2) Az önkormányzat a pályázatok elbírálása során a pályázót az adott évi pályázati rendszer általános szerződési feltételként meghatározott minimális összeggel azonos vagy azt meghaladó mértékű támogatásban részesíti, vagy a pályázó támogatási igényét elutasítja.

 (3) Az önkormányzat a megítélt havi támogatás összegét a pályázati forduló teljes időtartamára garantálja, a megítélt összeget nem módosíthatja.

(4) A támogatás pénzügyi fedezetét az Önkormányzat a mindenkori éves költségvetésében biztosítja.

(5) Ösztöndíjban az a hallgató részesülhet:

a) aki a pályázatban előírt feltételeknek megfelel,

b) akinek a családjában az egy főre jutó jövedelem nem haladja meg a mindenkori

öregségi nyugdíj legkisebb összegének 300%-át ( 85.500.- Ft),

c) aki a Hivatalba a pályázatát határidőre benyújtotta, és a pályázat kötelező mellékleteit hiánytalanul csatolta.

**IV.Fejezet**

**Természetben nyújtott szociális ellátások**

**9. Köztemetés**

**17.§** (1) A Polgármester részben vagy egészben mentesítheti a köztemetés költségeinek

megtérítési kötelezettsége alól azt az eltemettetésre köteles személyt, akinek a költségek

viselése a saját, illetve családja létfenntartását veszélyezteti.

(2) A létfenntartás veszélyeztetésének minősülő körülmény, ha az eltemettetésre köteles

személy családjában az egy főre jutó havi jövedelem a nyugdíjminimum 100 %-át,

egyedülálló esetén 150 %-át nem haladja meg.

(3) A költségek megfizetésére indokolt esetben kérelemre, legfeljebb 6 havi kamatmentes

részletfizetés engedélyezhető.

**9/A.[[11]](#footnote-12) Karácsonyi egyszeri támogatás**

17/A. §   A Képviselő-testület az életvitelszerűen Gulács  községben  lakó, és gulácsi  állandó lakcímmel rendelkező lakosok részére december hónapban egyszeri természetbeni  juttatásként élelmiszertámogatást nyújthat, melynek maximális megállapítható összege 5000,- Ft/fő

17/B. § (1) A Képviselő-testület méltányossági alapon fűtésszezonban természetbeni tüzelőanyag támogatást állapíthat meg annak a szociálisan rászorult személynek, aki tartósan vagy átmenetileg kora, egészségi állapota vagy más szociális helyzete miatt tüzelőanyagról gondoskodni nem tud.

(2) A tüzelőanyag támogatás keretében évente legfeljebb 3 alkalommal egy köbméter tűzifa adható.

(3) A támogatás iránti kérelmet írásos formában kell benyújtani a polgármesterhez/ Képviselő-testülethez.

**9/B.[[12]](#footnote-13)  Tüzelőanyag támogatás**

17/B. § (1) A Képviselő-testület méltányossági alapon fűtésszezonban természetbeni tüzelőanyag támogatást állapíthat meg annak a szociálisan rászorult személynek, aki tartósan vagy átmenetileg kora, egészségi állapota vagy más szociális helyzete miatt tüzelőanyagról gondoskodni nem tud.

(2) A tüzelőanyag támogatás keretében évente legfeljebb 3 alkalommal egy köbméter tűzifa adható.

(3) A támogatás iránti kérelmet írásos formában kell benyújtani a polgármesterhez/ Képviselő-testülethez.

**9/C[[13]](#footnote-14) Mezőgazdasági termények biztosítása**

„17/C.§ A Polgármester az életvitelszerűen Gulács  községben  lakó, és gulácsi  állandó lakcímmel rendelkező lakosok részére jövedelemtől függetlenül , a Start munkaprogram keretében megtermelt mezőgazdasági terményeket  természetbeni  juttatásként a megtermelt mennyiség függvényében-feldolgozott állapotban is- biztosítja.”

1. **Fejezet**

**Záró rendelkezések**

**18. §** (1) Ez a rendelet 2015. március 1. napján lép hatályba.

(2) Az e rendelet hatályba lépését megelőzően indult eljárásokra az eljárás megindulásakor hatályos rendelet rendelkezéseit – figyelemmel az Szt. ide vonatkozó rendelkezéseire is - kell megfelelően alkalmazni.

(3) Hatályát veszti a szociális rászorultságtól függő pénzbeli és természetbeni ellátásokról szóló 15/2013.(XII.12.) önkormányzati rendelet.

**Ujvári Judit Vassné Szűcs Róza**

 **polgármester jegyző**

1. 17/ 2016.(XI.24.) önkormányzati rendelettel módosítva [↑](#footnote-ref-2)
2. 17/ 2016.(XI.24.) önkormányzati rendelettel módosítva [↑](#footnote-ref-3)
3. 1/2017.(I.25.) önkormányzati rendelettel módositva [↑](#footnote-ref-4)
4. 15/2016.(IX.8.) önkormányzati rendelettel módosítva [↑](#footnote-ref-5)
5. 15/2015.(IX.24.) önkormányzati rendelettel módosítva 2016. január 1. napján lép hatályba [↑](#footnote-ref-6)
6. 15/2015.(IX.24.) önkormányzati rendelettel módosítva 2016. január 1. napján lép hatályba [↑](#footnote-ref-7)
7. 15/2015.(IX.24.) önkormányzati rendelettel módosítva 2016. január 1. napján lép hatályba [↑](#footnote-ref-8)
8. 1/2017.(I.25.) önkormányzati rendelettel módosítva [↑](#footnote-ref-9)
9. 15/2015.(IX.24.) önkormányzati rendelettel módosítva 2016. január 1. napján lép hatályba [↑](#footnote-ref-10)
10. 17/2016.(XI.24.) önkormányzati rendelettel módositva [↑](#footnote-ref-11)
11. 17/2016.(XI.24.) önkormányzati rendelettel módositva [↑](#footnote-ref-12)
12. 17/2016.(XI.24.) önkormányzati rendelettel módositva [↑](#footnote-ref-13)
13. 1/2017.(I.25.) önkormányzati rendelettel módositva [↑](#footnote-ref-14)